ЦИК обяви: ГЕРБ печели изборите с 32,65%, БСП - 27,19%, Обединени патриоти – 9,07% (видео)

ЦИК обяви резултатите от парламентарните избори. Според окончателните резултати политическа партия ГЕРБ получават 1 147 292 или 32,65% от действителните гласове на избирателите.

Избирателите са поставили на второ място БСП - За България с 955 490 действителни гласа или 27,19% от действителните гласове.

Ето как са разпределени гласовете на избирателите сред останалите партии: Дром – 0,14%; ПП Движение „Напред България“ – 0,19%; Воля – 4,15%; БДЦ – 0,09%; АБВ-Движение 21 – 1,55%; ДПС – 8,99%; ДОСТ – 2,86%; ПП Възраждане – 1,08%; Да, България – 2,88%; Обединени патриоти – 9,07%, Не подкрепям никого – 5,50%.

Броят на гласувалите избиратели, според подписите в избирателните списъци - 3 682 151. Брой на намерените в избирателните кутии бюлетини – 3 682 419.

В 44-то НС няма избрани независими кандидати.

Мандатите се разпределят, както следва: ГЕРБ - 95, БСП - 80, Обединени патриоти - 27, ДПС - 26, Воля - 12.

От ЦИК благодариха на служебния премиер Огнян Герджиков Огнян Стефанов Герджиков е български юрист и политик, служебен премиер, председател на 39-то за организацията на изборния процес.